Eelnõu: EMP Ühiskomitee otsus millega muudetakse EMP lepingu protokolli nr 31, mis käsitleb koostööd teatavates valdkondades väljaspool nelja vabadust - Ühenduse ühise seisukoha eelnõu - /* SEK/2007/0358 lõplik */





[pic] | EUROOPA ÜHENDUSTE KOMISJON | Brüssel 21.3.2007 SEK(2007) 358 lõplik Eelnõu: EMP ÜHISKOMITEE OTSUS millega muudetakse EMP lepingu protokolli nr 31, mis käsitleb koostööd teatavates valdkondades väljaspool nelja vabadust - Ühenduse ühise seisukoha eelnõu - (komisjoni esitatud) SELETUSKIRI 1. EMP lepingu protokollis nr 31 on esitatud sätted ühenduse ja EMP EFTA riikide koostöö kohta väljaspool nelja vabadust. 2. Lisatud EMP Ühiskomitee otsuse eelnõu eesmärk on muuta protokolli 31, et laiendada koostööd hariduse, koolituse ja noorsoo valdkonnas. Otsuse eelnõuga nähakse ette koostööraamistik ja sätestatakse eeskirjad EMP EFTA riikide osalemiseks ühenduse kõnealuse valdkonna programmides ja meetmetes alates 1. jaanuarist 2007 ning inkorporeeritakse järgmised õigusaktid: - 32006 D 1719 : Euroopa Parlamendi ja nõukogu otsus nr 1719/2006/EÜ, 15. november 2006, millega kehtestatakse programm Aktiivsed noored perioodiks 2007–2013; - 32006 D 1720 : Euroopa Parlamendi ja nõukogu otsus nr 1720/2006/EÜ, 15. november 2006, millega luuakse tegevusprogramm elukestva õppe alal. 3. EMP lepingu rakendamise korda käsitleva nõukogu määruse (EÜ) nr 2894/94 artikli 1 lõike 3 punktis b nähakse ette, et nõukogu võtab komisjoni ettepanekul selliste otsuste suhtes vastu ühenduse seisukoha. 4. EMP Ühiskomitee otsuse eelnõu esitatakse heakskiitmiseks nõukogule ja seejärel esitab komisjon EMP Ühiskomitees võimalikult kiiresti ühenduse seisukoha. Eelnõu: EMP ÜHISKOMITEE OTSUS millega muudetakse EMP lepingu protokolli nr 31, mis käsitleb koostööd teatavates valdkondades väljaspool nelja vabadust EMP ÜHISKOMITEE, võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi "leping", eriti selle artikleid 86 ja 98, ning arvestades järgmist: (1) Lepingu protokolli nr 31 on muudetud EMP Ühiskomitee …otsusega nr …/…[1] . (2) On asjakohane laiendada lepinguosaliste koostööd nii, et see hõlmaks Euroopa Parlamendi ja nõukogu 15. novembri 2006. aasta otsust nr 1719/2006/EÜ, millega kehtestatakse programm Aktiivsed noored perioodiks 2007(2013 [2] . (3) On asjakohane laiendada lepinguosaliste koostööd nii, et see hõlmaks Euroopa Parlamendi ja nõukogu 15. novembri 2006. aasta otsust nr 1720/2006/EÜ, millega luuakse tegevusprogramm elukestva õppe alal [3] . (4) Lepingu protokolli nr 31 tuleks muuta, et kõnealust laiendatud koostööd saaks alustada 1. jaanuaril 2007, ON TEINUD JÄRGMISE OTSUSE: Artikkel 1 Lepingu protokolli nr 31 artiklit 4 muudetakse järgmiselt: 1. Lõike 2k järele lisatakse järgmine lõige: „2l. EFTA riigid osalevad alates 1. jaanuarist 2007 järgmistes programmides: - 32006 D 1719 : Euroopa Parlamendi ja nõukogu otsus nr 1719/2006/EÜ, 15. november 2006, millega kehtestatakse programm Aktiivsed noored perioodiks 2007–2013 (ELT L 372, 24.11.2006, lk 30); - 32006 D 1720 : Euroopa Parlamendi ja nõukogu otsus nr 1720/2006/EÜ, 15. november 2006, millega luuakse tegevusprogramm elukestva õppe alal (ELT L 327, 24.11.2006, lk 45).” 2. Lõike 3 tekst asendatakse järgmisega: „EFTA riigid osalevad lõigetes 1, 2, 2a, 2b, 2c, 2d, 2e, 2f, 2g, 2h, 2i, 2j, 2k ja 2l osutatud programmide ja meetmete rahastamises vastavalt lepingu artikli 82 lõike 1 punktile a.” Artikkel 2 Käesolev otsus jõustub EMP Ühiskomitee viimasele teavitamisele järgneval päeval vastavalt lepingu artikli 103 lõikele 1*. Otsust kohaldatakse alates 1. jaanuarist 2007. Artikkel 3 Käesolev otsus avaldatakse Euroopa Liidu Teataja EMP osas ja EMP kaasandes. Brüssel, EMP Ühiskomitee nimel esimees […] EMP Ühiskomitee sekretärid […] [1] ELT L … [2] ELT L 327, 24.11.2006, lk 30. [3] ELT L 327, 24.11.2006, lk 45. * [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]